Video: Miljoene geniet tjelliste se “Thunderstruck”Skermskoot uit die video Luka Sulic en Stjepan Hauser, beter bekend as 2Cellos, se video waarin hulle AC/DC se Thunderstruck met tjello’s speel, maak opslae op sosiale media. Die twee tjelliste van Kroasië se video is in ŉ stadium meer as 1 miljoen keer per dag op YouTube gekyk. Die video is reeds meer as 7 miljoen keer gekyk. Die twee mans is in tradisionele drag uitgevat en dit wil voorkom of hulle ŉ barokkonsert gaan uitvoer vir die welgestelde lede van die publiek. Dit verander egter skielik van ŉ Vivaldi-tipe duet na ŉ volslae rockkonsert.